recursal/SuperWikiNEXT-32B huggingface dataset:
**קרב לונג איילנד** (באנגלית: **Battle of Long Island**), הידוע גם כ**קרב ברוקלין** (**Battle of Brooklyn**) וכ**קרב ברוקלין הייטס** (**Battle of Brooklyn Heights**), התרחש ב-27 באוגוסט 1776, לאחר שארצות הברית הכריזה על עצמאותה, והיה הקרב הגדול הראשון במלחמת העצמאות של ארצות הברית. הקרב התנהל בין הצבא הקונטיננטלי של ארצות הברית לבין הצבא הבריטי בצפון אמריקה. הקרב הסתיים בניצחון הצבא הבריטי ופתח את המערכה על ניו יורק וניו ג'רזי, שהסתיימה לבסוף בהשתלטות בריטית על העיר בעלת החשיבות האסטרטגית, ניו יורק, ובנסיגה מתמשכת של הצבא הקונטיננטלי.

רקע
---

לאחר נסיגת הבריטים מבוסטון ב-17 במרץ 1776, הוביל גנרל ג'ורג' וושינגטון את הצבא הקונטיננטלי לניו יורק על מנת להגן על הנמל שלה. וושינגטון הבין שעיר הנמל תהיה בסיס מצוין עבור הצי הבריטי במהלך המלחמה ולכן ביצר אותה והמתין להתקפה הבריטית. ביולי נחתו הכוחות הבריטיים, תחת פיקודו של גנרל ויליאם האו, מספר קילומטרים לאורך הנמל ממנהטן עד סטטן איילנד דליל האוכלוסין, שם, במשך חודש וחצי, תוגברו אט-אט על ידי ספינות במפרץ ניו-יורק התחתון, שהביאו לבסוף את סך הכוח שלהם ל-32,000 חיילים. עם שליטתו המוחלטת של הצי הבריטי על הכניסה לנמל, הבין וושינגטון היטב את הקושי בהחזקת העיר. מתוך אמונה שמנהטן תהיה המטרה הראשונה של הבריטים, העביר לשם וושינגטון את רוב כוחותיו.

הקרב
----

ב-22 באוגוסט נחתו הבריטים בחופי מפרץ גרייבסנד, בדרום מערב מחוז קינגס. לאחר חמישה ימים של המתנה, תקפו הבריטים את עמדות האמריקנים בגואן הייטס. ללא ידיעת האמריקנים, הביא האו את עיקר כוחותיו אל עורף עמדותיהם, ותקף אותם זמן קצר לאחר מכן. האמריקנים נכנסו לפאניקה עקב ההתקפה הפתאומית וספגו הפסדים כבדים, אם כי עמידתם של 400 חיילים ממרילנד מנעה הפסדים גדולים בהרבה. שארית הצבא נסוגה לעבר מתחם ההגנה המרכזי בברוקלין הייטס. הבריטים נערכו למצור, אך בלילה שבין 29 ל-30 באוגוסט פינה וושינגטון את כל כוחותיו למנהטן, ללא אובדן חיי אדם או אספקה. 

וושינגטון והצבא הקונטיננטלי נסוגו מניו יורק לחלוטין לאחר עוד כמה תבוסות, ולבסוף נסוגו דרך ניו ג'רזי לפנסילבניה.

קישורים חיצוניים
----------------

ויקישיתוף מדיה וקבצים בנושא **קרב לונג איילנד** בוויקישיתוף
* קרב לונג איילנד, באתר אנציקלופדיה בריטניקה (באנגלית)

| המערכה על ניו יורק וניו ג'רזי במלחמת העצמאות של ארצות הברית |
| --- |
| 

|  |
| --- |
| קרב לונג איילנד • הפשיטה למפרץ קיפ • קרב הארלם הייטס • קרב פלס פוינט • קרב וייט פליינס • קרב פורט וושינגטון • מארב גרי • קרב איירון וורקס היל • חציית הדלאוור • קרב טרנטון • קרב אסונפיק קריק • קרב פריסטון • המלחמה אחר המזון • קרב מיילסטון |

 |
| בוסטון • קנדה • המערכה על ניו יורק וניו ג'רזי • סרטוגה • פילדלפיה • החזית המערבית • החזית הצפונית • החזית הדרומית • יורקטאון • המערכה הימית |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007536153005171
* LCCN: sh85078262

 |
**בן רדקליף** (באנגלית: **Ben Radcliffe**; נולד ב-25 באפריל 1998) הוא רקדן, שחקן תיאטרון, קולנוע וטלוויזיה בריטי.

ביוגרפיה
--------

רדקליף נולד בבריטניה ב-25 באפריל 1998. הוא למד מחול בסטודיו ארמלי ובבית הספר למשחק של סילביה יאנג.

קריירה
------

### קולנוע וטלוויזיה

בשנת 2014 שיחק בסרט הקולנוע קובה אהובתי. הוא גילם בסרט את ברוס הצעיר. למרות ביקורות מעורבות רדקליף קיבל ביקורות מצוינת על תפקידו.

בשנת 2017 שיחק בתפקיד "איגי" בסדרה "הסודות של אברמור". באותה שנה שיחק בפרק בסדרה "הלודג'".

בשנים 2019–2020 שיחק בסדרת הטלוויזיה "פנדורה". הוא לוהק לסדרת הטלוויזיה "אנטומיה של שערורייה", שהוקרנה בבכורה בשנת 2022, ולסדרת הטלוויזיה "אדוני האוויר",  שעלתה לאוויר ב-2024. 

### תיאטרון

בשנת 2008 החל לשחק במחזמר "אוליבר!", שהוצג בתיאטרון "דרורי ליין" ובמסע ההופעות ברחבי בריטניה. המחזמר הוצג במשך שנתיים.

רדקליף לוהק בשנת 2012 לתפקיד הבל במחזה "ילדי גן עדן". המחזה הוצג בתיאטרון הנסיך מווילס. הוא שיחק עוד במגוון הפקות ובשנת 2017 שיחק במחזמר צ'יטי צ'יטי בנג בנג בתיאטרון וסט אנד ובמסע ההופעות ברחבי בריטניה.

קישורים חיצוניים
----------------

* בן רדקליף, ברשת החברתית אינסטגרם
* בן רדקליף, במסד הנתונים הקולנועיים IMDb (באנגלית)

הערות שוליים
------------

1. 1 2  ARMLEY DANCE STUDIOS:EX PUPIL BEN RADCLIFFE
2. ↑  No author specified, New on DVD, Daily Hampshire Gazette, ‏2 באפריל 2016
3. ↑  Ben Radcliffe | Booking Agent | Talent Roster | MN2S, MN2S, ‏1 בספטמבר 2020
4. ↑  10 Things You Didn't Know about Ben Radcliffe, TVOvermind, ‏4 בספטמבר 2020
5. ↑  PTI, Actor Ben Radcliffe comes aboard Netflix show 'Anatomy of a Scandal'... The New Indian Express, ‏3 בundefined 2021
6. ↑   Oliver! Cast
from 13 December 2008 to March 2009]
7. ↑  Casting Complete for West End Children of Eden Benefit Concert; Tom Pearce Will Be Noah, PLAYBILL INC. ‏1 בundefined 2012
קלף הכוכב
**הכוכב** שקרוי גם בשמות: הכוכבים, סיריוס וכוכב בית לחם, הוא קלף מספר 17 בארקנה הגדולה של קלפי הטארוט. הקלף מתאר עלמה ערומה תחת רקיע זרוע כוכבים, כשהכוכב הגדול ניצב במרכז (הכוכבים בחבילת "השחר המוזהב" מייצגים את כוכבי הלכת טרם גילוייהם של אורנוס, נפטון ופלוטו, על פי המודל הגאוצנטרי). העלמה עצמה יוצקת שני כדי מים אל תוך בריכה שניצב לידה ומאחוריה שני עצים (שמייצגים את עץ הדעת ועץ החיים על פי "השחר המוזהב") שמעל אחד מהם ציפור או פרח ועוד צמח שמעל הפרח ניצב פרפר. 
גרסה אחרת של הקלף מציגה את שלושת האמגושים (או אחד מהם) כשהם הולכים תחת הכוכב. בחבילת "ויסקונטי ספורזה" מתארת עלמה שמחזיקה כוכב.

משמעות הקלף
-----------

קלף הכוכב מייצג טוהר, כנות, יושר ותמימות. כמו כן, הוא מייצג את האמונה של האדם ביכולתו לשקם את חייו. הנערה העירומה בקלף מסמלת את נפש האדם ללא נכסים גשמיים אך במצב של טוהר של הניקיון. הערום בקלף מסמל את האומץ להיחשף ממקום של ביטחון עצמי ואמון וכן את היחס הטבעי לגוף ולמיניותו כחלק מהטבע.

הקלף מציע לאדם ללכת אחרי חלומותין, ולהאמין שהם יתגשמו.

קישורים חיצוניים
----------------

ויקישיתוף מדיה וקבצים בנושא **הכוכב** בוויקישיתוף

הערות שוליים
------------

1. ↑  אורי רז, טארוט - קלף הכוכב, באתר הטארוט של אורי רז
2. ↑  הילה טארוט, **פשוטארוט**

| קלפי טארוט |
| --- |
| הארקנה הגדולה | השוטה, הקוסם, הכוהנת, הקיסרית, הקיסר, הכהן הגדול, הנאהבים, המרכבה, הצדק, הנזיר, גלגל המזל, כוח, התלוי, המוות, המיזוג, השטן, המגדל, הכוכב, הירח, השמש, יום הדין, העולם |
סמל חברת iriver
**iriver** (בעבר iRiver) היא חברה קוריאנית בבעלות חברת SK טלקום, המייצרת נגני שמע דיגיטליים ומוצרים ניידים נוספים. מטה החברה ממוקם בסיאול. המכשיר הראשון מבית iriver יצא בנובמבר 2000.

נגניה של iriver עובדים בתקן USB Mass Storage או ב- Media Transfer Protocol. כמו כן, רובם תומכים במספר קידודים, קליטת רדיו, הקלטה, עדכון קושחה וקריאת מלל. החברה מייצרת נגנים המבוססים על דיסק קשיח או על זיכרון הבזק.

סדרת ה-H מבוססת על דיסקים קשיחים זעירים והיא הסדרה הוותיקה בקטגוריה זו. קיימת גם הסדרה החדשה E. דגמי הסדרה מתחלקים לשתי קבוצות H1xx ו-H3xx (נקראו בעבר iHP-1xx/3xx), כאשר סדרת ה-H3xx היא המאוחרת יותר, אשר שווקה עם כוננים גדולים יותר והציעה מאפיינים מתקדמים יותר, למשל דגמים בעלי יציאה וכניסה אופטית. שנים מהדגמים הפופולרים בסדרה זו הם ה- H10 וה- H340.

iriver H10
סדרת ה-T מבוססת על זיכרון הבזק והיא הסדרה הבולטת בקטגוריה זו. ניתן למצוא בסדרה זו דגמים המגיעים בנפחים שבין 128MB ועד 4GB.

גם בנגנים המבוססים על דיסק קשיח, וגם באלו המבוססים זיכרון הבזק, ישנן גרסאות אירופאיות ואמריקאיות. השוני בגרסאות מתבטא בתקן ה-USB שבו עובד הנגן ובאפשרויות מתקדמות. ניתן לעדכן קושחה מקורית באמצעות תוכנה ייעודית באתר החברה או לקושחות אחרות הנמצאות ברחבי האינטרנט. דוגמה בולטת הוא פרויקט RockBox המציע חלופה לקושחות המקוריות.

ראו גם
------

* נגן מדיה נייד
* Cowon יצרן נגני מדיה ניידים
* iPod נגן מדיה נייד
* זון נגן מדיה נייד

קישורים חיצוניים
----------------

ויקישיתוף מדיה וקבצים בנושא **Iriver** בוויקישיתוף
* אתר האינטרנט הרשמי של Iriver
* Iriver, ברשת החברתית אקס (טוויטר)
**האגודה ההיסטורית האמריקאית** (באנגלית: The **American Historical Association**; בראשי תיבות: **AHA**) היא אגודת ההיסטוריונים והמורים להיסטוריה הוותיקה ביותר בארצות הברית של אמריקה, הפועלת משנת 1884.

פעילות
------

האגודה מקדמת את חקר ההיסטוריה ואת הוראתה, וכן את שימור המקורות ההיסטוריים והנגשתם. האגודה היא הארגון העיקרי של היסטוריונים הפועלים בארצות הברית, בעוד שארגון ההיסטוריונים האמריקאים (Organization of American Historians) הוא הארגון העיקרי של היסטוריונים החוקרים את ארצות הברית ומלמדים את עברה.

בשנת 1889 קבע הקונגרס כי האגודה תתקיים "לשם קידום לימודי ההיסטוריה, איסוף ושימור כתבי יד היסטוריים, ולשם מטרות דומות לתועלת ההיסטוריה האמריקנית והיסטוריה בארצות הברית".

האגודה מוציאה לאור את American Historical Review, מכתבי העת המובילים בעולם בתחום ההיסטוריה, והיא מקיימת כנס שנתי בהשתתפות אלפי היסטוריונים. האגודה מחלקת מספר מלגות ופרסים מדי שנה ומממנת מחקרים שונים.

נשיא האגודה מכהן בתפקידו שנה תמימה, ובחלוף השנים נמנו על נשיאי האגודה מספר היסטוריונים ידועי שם כגון אלפרד תייר מהן (נ' 1902), פרדריק ג'קסון טרנר (נ' 1910), ג'יימס הנרי ברסטד (נ' 1928), ג'יימס הארווי רובינסון, ברנרד ביילין (Bernard Bailyn) (נ' 1981), מיכאל רוסטובצף, פיליפ קרטין (Philip D. Curtin) (אנ') (נ' 1922), ויליאם הארדי מקניל (William Hardy McNeill) (נ' 1917), נטלי זימון דייוויס, קרוליין ביינום ורוברט דארנטון (Robert Darnton). בראשות האגודה עמדו גם מספר אישים שלא היו היסטוריונים מובהקים, כגון תאודור רוזוולט (נ' 1912), ווודרו וילסון (נ' 1924).

קישורים חיצוניים
----------------

| עיינו גם בפורטלים: |
| --- |
|  | **פורטל ארצות הברית** |
|  | **פורטל היסטוריה** |

ויקישיתוף מדיה וקבצים בנושא **האגודה ההיסטורית האמריקאית** בוויקישיתוף
* 

* אתר האינטרנט הרשמי של האגודה ההיסטורית האמריקאית (באנגלית)

* האגודה ההיסטורית האמריקאית, ברשת החברתית פייסבוק

* האגודה ההיסטורית האמריקאית, ברשת החברתית אקס (טוויטר)
* האגודה ההיסטורית האמריקאית, ברשת החברתית LinkedIn
* האגודה ההיסטורית האמריקאית, סרטונים בערוץ היוטיוב
* האגודה ההיסטורית האמריקאית, באתר פינטרסט

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007257758405171
* BIBSYS: 90120262
* BNE: XX92238
* BnF: cb118706792 (data)
* CiNii: DA00239399
* GND: 1000418-X
* ISNI: 0000 0001 1034 0496
* LCCN: n79063583
* NKC: ko2002160118
* NLA: 35004994
* NSK: 000471826
* RERO: 02-A002924801
* SUDOC: 026462885
* Trove: 786459
* VcBA: 494/14279
* VIAF: 129676962
* WorldCat (עם VIAF): 129676962

 |
**שמורת הטבע גפלנגיר** (בטורקמנית: **Gaplaňgyr goraghanasy**) היא שמורת טבע במחוז דשוגוז בטורקמניסטן. השמורה הוקמה ב-1979 ונועדה להגן על הצמחייה ובעלי החיים המקומיים ולשקמם. היא נמצאת בשטחה של רמת גפלנגיר הקצה הדרומי של רמת אוסטיורט בגבול עם קזחסטן ואוזבקיסטן בחלק הצפון-מערבי של מחוז דשוגוז. שטחה 2,822 קילומטרים רבועים, והיא כוללת שני אזורים מוגנים במיוחד: שמורת סאריגאמיש ושמורת שאסנם.

השמורה צורפה לאתר המורשת העולמית מדבריות החורף הקרים של טוראן של ארגון אונסק"ו שהוכרז בספטמבר 2023 במהלך המושב ה-45 של ועדת המורשת העולמית בריאד בערב הסעודית.

צמחייה ובעלי חיים
-----------------

גפלנגיר פירושו "רמת ברדלס", אבל החתולים הגדולים נכחדו בכל אזור אוסטיורט. 26 מינים של יונקים, 147 מיני עופות ו-918 מינים של צמחים עילאיים תועדו בשמורת גפלנקיר. מינים נדירים מוגנים של בעלי חיים שנמצאו בשמורה כוללים, צבי מרכז אסיה, תת-מין של כבש אוריאל (*Ovis vignei cycloceros*) המכונה כבש הרי אוסטיורט, גירית הדבש וכן אוכלוסייה ניכרת של אנטילופת הסאיגה הנודדת לכאן מקאראקלפאקסטן בחורף. הצמחים כוללים את הצבעוני הטורקמני, מין של גיבסנית, מין של שיטה ו-55 מינים אנדמיים נוספים. שמורת הטבע גפלנגיר משלבת גם שני מקלטים לחיות הבר: מקלט סאריגאמיש, שהוקם ב-1980 כמערכת אקולוגית של אגם-חוף, ומקלט שסנם, שהוקם ב-1984 לשימור מדבר האבן ואת הפרא הטורקמני (אנ').

קישורים חיצוניים
----------------

* Nomination Text - UNESCO site
* Kaplankyr - a nature reserve on an endless plain

הערות שוליים
------------

1. ↑  Cold Winter Deserts of Turan
2. ↑  Nature Reserves of Turkmenistan

| Flag of TurkmenistanFlag of Turkmenistan סמל אונסק"וסמל אונסק"ו אתרי מורשת עולמית בטורקמניסטן |
| --- |
| 

|  |
| --- |
| מרב העתיקה • קנאורגנץ' • המצודות הפרתיות בניסה • דרכי המשי: מסדרון זראפשאן-קאראקום (בשיתוף עם אוזבקיסטן וטג'יקיסטן) • מדבריות החורף הקרים של טוראן (בשיתוף עם אוזבקיסטן וקזחסטן) |

 |
**פארוק אל-קדומי** (בערבית: **فاروق القدومي**; נולד ב-1931), ידוע בכינוי **אבו לטוף**, ראש המחלקה המדינית באש"ף ויו"ר פת"ח.

ביוגרפיה
--------

נולד בכפר ג'ינסאפוט בשנת 1931. לאחר מכן עברה משפחתו ליפו, ובמלחמת העצמאות נמלטה לשכם. עבד שלוש שנים עבור חברת הנפט האמריקאית עראמקו הסעודית בערב הסעודית. לאחר מכן בשנים 1954-1958 למד באוניברסיטה במצרים ועבר למפרץ הפרסי שם הצטרף לפת"ח בשנת 1960, בעת היותו באיחוד האמירויות הערביות. בשנים 1965-1966 עבד עבור משרד הבריאות בכווית אולם גורש משם על רקע חתרנות כנגד המשטר בקשר עם פעילותו בפת"ח. 

בשנת 1983 הצטרף לאבו מוסא בהתנגדותו לערפאת, אולם חזר לפת"ח ותפס שוב תפקיד מרכזי בארגון. 

בעת חתימת הסכמי אוסלו היה יושב ראש המחלקה המדינית של אש"ף, התנגד להסכמי אוסלו ובעקבות זאת נשאר בתוניס בעת שההנהגה הפלסטינית עברה לרצועת עזה. יש הטוענים שבשל כך חל קרע ביחסיו עם יאסר ערפאת, למרות שהיו דיווחים שערפאת סימן אותו כיורשו. לאחר מותו של יאסר ערפאת בנובמבר 2004 הוא מונה ליו"ר פת"ח, אך הוסכם כי מחמוד עבאס יתמנה ליושב ראש הוועד הפועל של אש"ף מטעם פת"ח. עם זאת, נוצרו חיכוכים בין שני האישים, על רקע חילוקי הדעות ביניהם לגבי סמכויות אש"ף והרשות הפלסטינית. 

קדומי נחשב לנוקשה ביותר מבחינה אידאולוגית בין מנהיגי פת"ח. בשנת 2003 טען שנושא חזרת הפליטים יותר חשוב מהקמת מדינה פלסטינית. קדומי תומך בהמשך המאבק המזוין נגד ישראל ורואה את ההבדלים בין הפת"ח לחמאס כהבדלים טקטיים ולא אסטרטגיים. לאחר מות ערפאת הוא ביקר באופן חריף את הגישה המתונה לטענתו, שהוביל עבאס והתנגד להפסקת האינתיפאדה השנייה.

קדומי התמסר לצד המדיני-פוליטי של הארגון ועסק בהפצת רעיונות פת"ח בעולם. קדומי לא נחשב לקובע מדיניות אלא למבצע מדיניות מכיוון שבשלב מוקדם התרחק ממעגל מקבלי ההחלטות והחל לנדוד בעולם. 

בשנת 2002 הוציא ספר בשם: "ההתנגדות - הדרך לשיבה ולמדינה", בהוצאת מרכז זאיד לתיאום ומעקב, שבאיחוד האמירויות.

קישורים חיצוניים
----------------

| עיינו גם בפורטל: |
| --- |
|  | **פורטל המזרח התיכון** |

ויקישיתוף מדיה וקבצים בנושא **פארוק קדומי** בוויקישיתוף
* ריאיון עם פארוק קדומי באתר ממר"י

הערות שוליים
------------

1. ↑  פארוק קדומי באתר הספרייה היהודית המקוונת

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007588066105171
* GND: 1200631110
* ISNI: 0000 0000 8206 6812
* LCCN: nr00011583
* VIAF: 24437765
* WorldCat: lccn-nr00011583

 |
**מאיומי** (בהנגול: **마유미**), ידוע גם כ"**מאיומי: הטרוריסטית הבתולה**" הוא סרט דרום קוריאני משנת 1990 בבימויו של שין סאנג-אוק המבוסס על האירוע בטיסה 858 של קוריאן אייר. הסרט נבחר כנציג הדרום קוריאני לטקס פרסי האוסקר ה-63 בקטגוריית: הסרט הזר הטוב ביותר, אך בסופו של דבר לא הצליח להתקבל כמועמד.

עלילה
-----

שני סוכנים חשאיים צפון קוריאניים, המחזיקים בדרכונים מזויפים עם השמות "שינאיצ'י" ו"מאיומי", מתכננים להפציץ מטוס דרום קוריאני בעת שהותו באוויר. הם מסתננים למטוס אחר לאחר שהם מטמינים את הפצצות. לאחר שהמטוס מתרסק וכל הנוסעים נהרגים בעודם באוויר, מתכננים השניים לבצע פיגוע נוסף, הפעם פיגוע התאבדות. הגבר (שינאיצ'י) מצליח להתאבד אך צוותים רפואיים באים לטפל בניסיון ההתאבדות של האישה (מאיומי). המשטרה תופסת את מאיומי.

במהלך החקירה, כאשר היא עדה לסבלן של משפחות הקורבנות שנותרו בחיים ללא יקיריהם, היא מבקשת שיוציאו אותה להורג, מתוך אמונה שזהו העונש הראוי היחיד למעשיה.

הסרט מבוסס על סיפור חייה של קים היון-ווי, סוכנת צפון קוריאנית שמורתה ליפנית הייתה יאקו טאגוצ'י, חטופה יפנית שנחטפה על ידי קוריאה הצפונית. קים שוחררה סופית בשנת 1998 ו-12 שנה לאחר מכן פגשה את בנה של יאקו ובישרה לו שאמו עדיין חיה.

דמויות
------

* **מאיומי** (סורה קים)
* **שינאיצ'י** (לי האק-ג'אה)
* **יאקו טאגוצ'י** (ראיקו אושידה)

קישורים חיצוניים
----------------

* "מאיומי", במסד הנתונים הקולנועיים IMDb (באנגלית)
* "מאיומי", במסד הנתונים הקולנועיים KinoPoisk (ברוסית)

### אנגלית

* "MAYUMI VIRGIN TERRORIST". The Complete Index to World Film. נבדק ב-2009-06-25.
* Mayumi (1990) - IMBd
* "Ma Yumi (Mayumi(Mayumi))(1990)". Korean Movie Database (KMDb). נבדק ב-2009-06-25.

### קוריאנית

* "עותק בארכיון" 마유미 (בקוריאנית). www.cine21.com. אורכב מ-המקור ב-2016-03-03. נבדק ב-2009-06-25.
* 마유미 (1990) (בקוריאנית). Korean Movie Database (KMDb). נבדק ב-2009-06-25.

הערות שוליים
------------

1. ↑  Margaret Herrick Library, Academy of Motion Picture Arts and Sciences
2. ↑  KAL Bomber Meets Abduction Victim's Family, צ'וסון מדיה, 2009
**Polsat** הוא ערוץ טלוויזיה פולני לקליטה חופשית שפועל משנת 1992. בשנת 2019 הנתח שלו היה 11.3%, המוביל בין ערוצי הטלוויזיה בפולין.

שידורי הערוץ החלו ב-5 בדצמבר 1992 דרך לוויין כי לערוץ לא היה רישיון לשידורים מפולין. השידורים התקיימו מהולנד עד לשנת 1994. הערוץ נמצא בבעלות פרטית והיה בין הערוצים הראשונים שהחלו לשדר במקביל לערוץ הציבורי. תחילה שידורים הועברו שעתיים ביום בלבד. בהדרגה היקף השידורים עלה ל-23 שעות ביום.

שידורי HDTV החלו בספטמבר 2009.

הערוץ נמצא בבעלות חברת Polsat Box שבעלותה ערוצי טלוויזיה נוספים בפולין לדוגמת TV6.

תוכניות הערוץ
-------------

* Idol - תחרות מוזיקה על בסיס התוכנית הבריטית Pop Idol.
* Taniec z gwiazdami (רוקדים עם כוכבים) - תחרות ריקודים על בסיס תוכנית בריטית בו ידוענים רוקדים לצד רקדנים מקצועיים.
* Top Chef - תחרות בישול על בסיס תוכנית אמריקאית (אנ').
* Pierwsza miłość - אופרת סבון שמוקרנת משנת 2004 (2517 פרקים)
* Malanowski i partnerzy סדרה בלשית שהוקרנו עד היום 807 פרקים.
* Ewa gotuje תוכנית בישול בהנחיית אווה וכוביץ'.
* שידורי ספורט
* מהדורת חדשות יומית

קישורים חיצוניים
----------------

ויקישיתוף מדיה וקבצים בנושא **Polsat** בוויקישיתוף
* 

* אתר האינטרנט הרשמי של Polsat
**אגודת המושלים הלאומית** (באנגלית: **National Governors Association**, בראשי תיבות **NGA**) היא ארגון פוליטי בארצות הברית. חברי האגודה הם 55 מושלי המדינות והטריטוריות של ארצות הברית. אומנם חברי האגודה באים מהמפלגה הדמוקרטית ומהמפלגה הרפובליקנית, אך האגודה כשלעצמה בלתי-מפלגתית.

תולדות האגודה
-------------

סמליל ישן של האגודה
ב-1907, נציבות נתיבי המים היבשתיים (Inland Waterways Commission) חשבה לנכון לבקש מ"וועידת הנגידים" (שנערכה בבית הלבן ב-13 עד 15 במאי 1908) לספק הן עמדות ארציות והן עמדות לאומיות הנוגעות לשאלות מעשיות בסוגיות כמו ניצול וניהול משאבי טבע בעידן הפרוגרסיביזם בארצות הברית. אגודת המושלים הלאומית מייצגת את מושלי 50 המדינות של ארצות הברית וחמש הטריטריות שלה: סמואה האמריקנית, גואם, איי מריאנה הצפוניים, איי הבתולה של ארצות הברית ופוארטו ריקו. האגודה ממומנת בעיקר על ידי משלמי המיסים, מענקים וחוזים פדרליים ותרומות פרטיות.

האגודה משמשת כקישור מדיניות ציבורית בין ממשלות המדינות והטריטוריות לבין הממשל הפדרלי של ארצות הברית. האגודה מספקת למושלים ואנשי הסגל הבכירים שלהם שירותים הנעים בין ייצוג מדינות בגבעת הקפיטול ובבית הלבן בדיונים על סוגיות פדרליות, לפיתוח יוזמות מדיניות ועד לאירוח ימי סמינר ברשתות החברתיות עבור נציגי הרשות המבצעת של המדינות. "מרכז NGA לשיטות עבודה מומלצות" מתמקד בחדשנות במדינות ארצות הברית ובשיטות עבודה מומלצות בנושאים שנעים בין חינוך ובריאות לטכנולוגיה ואיכות הסביבה. נוסף על כך, האגודה מספקת ניהול וסיוע טכני למושלים נבחרים ומכהנים כאחד.

ב-1977 נקטה האגודה במדיניות המסדירה את ניהול הוועדה: תפקיד יושב הראש מתחלף מדי שנה בין מושל דמוקרטי למושל רפובליקני, כך ששום מפלגה לא תוכל לשלוט באגודה שנתיים ברצף. סגן היו"ר הוא בדרך כלל מהמפלגה הנגדית לזו של יושב הראש. בדרך כלל הוא מקבל את תפקיד יו"ר האגודה בשנה שלאחר מכן. יו"ר האגודה הנוכחי הוא מושל יוטה ספנסר קוקס. סגנו הוא ג'ארד פוליס, מושל קולורדו.

ביל קלינטון, לשעבר מושל ארקנסו הוא יושב הראש היחיד והראשון של האגודה שנבחר לנשיא ארצות הברית. ג'נט נפוליטנו מאריזונה הייתה האישה הראשונה לשבת בראש הוועדה ב-2006.

קישורים חיצוניים
----------------

ויקישיתוף מדיה וקבצים בנושא **אגודת המושלים הלאומית** בוויקישיתוף
* אתר האינטרנט הרשמי של אגודת המושלים הלאומית (באנגלית)
* אגודת המושלים הלאומית, ברשת החברתית אקס (טוויטר)

* אגודת המושלים הלאומית, ברשת החברתית אינסטגרם

* אגודת המושלים הלאומית, סרטונים בערוץ היוטיוב

הערות שוליים
------------

1. ↑  United States. Inland Waterways Commission. Preliminary report of the Inland Waterways Commission. Message from the President transmitting a preliminary report online (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007572693105171
* CiNii: DA05417304
* GND: 273639-1
* ISNI: 0000 0000 8701 5125
* LCCN: n78001940
* NLA: 35801091
* SNAC: w6rj9871
* VIAF: 126113413
* WorldCat: lccn-n78001940

 |
מכונת עטיפה בפעולה
**אנרובר** (באנגלית: Enrober) היא מכונה המשמשת בתעשיית הממתקים כדי לצפות פריט מזון במדיום ציפוי, בדרך כלל שוקולד. 

מאפיינים

מכונה זו נמצאת בשימוש נרחב בקונדיטוריות והוא משמש כאמור לציפוי (על פי רוב בשוקולד מומס) אך אפשר בכל חומר מומס אחר את הממתקים (פירות, ביסקוויטים, נוגט עוד).

מאכלים נוספים המצופים על ידי אנרובר כוללים אגוזים, גלידה, טופי, חטיפי שוקולד ועוגיות. הציפוי בשוקולד מאריכה את חיי המדף של הממתק. כמו כן המכונה מאפשרת ציפוי מהיר ואחיד של מספר רב של מוצרים.

מכונת האנרובר הומצאה בצרפת בשנת 1903, הובאה לארצות הברית, ושוכללה שם לביצוע עבודתם של עשרים אנשים לפחות.

 חתיכת עוגת מנטה קנדל עטופה בשוקולד מריר
תהליך העטיפה (ציפוי) כולל הנחת הפריטים על רצועת ההזנה של האנרובר, שעשויה להיות מורכבת מרשת תיל או מכלים בהם מונחים הממתק שיש לעטוף/לצפות, כאשר בכל מיכל יש חורי ניקוז לניקוז עודפי שוקולד. האנרובר שומר על מצע הציפוי בטמפרטורה קבועה מבוקרת ושואב את חומר הציפוי לתוך מחבת זרימה. חומר הציפוי זורם ממחבת הזרימה במסלול רציף ובמיטת תחתית שאמצעי המזון עוברים דרכה, ומצופים לחלוטין. מסוע רשת תיל לאחר מכן מעביר את הממתק המצופה לאזור קירור.

לקריאה נוספת
------------

* ציפוי בסוכר, שיטה לכיסוי ממתק או אגוז בקליפת סוכריה קשה
* שוקולד לכיסוי, צורת שוקולד עם אחוז גבוה של חמאת קקאו, המשמש לטבילה ולציפוי
* צימקאו, תחליף שוקולד העשוי ממוצקי קקאו ושומנים צמחיים שונים, המשמש לעתים קרובות על ידי חובבים
* ציפוי מזון

הערות שוליים
------------

קישורים חיצוניים
----------------

* סרטון של עוטף שוקולד בפעולה

1. ↑  Yiu H. Hui; Stephanie Clark (2007). *Handbook of Food Products Manufacturing*. Wiley-Interscience. p. 686. ISBN 9780470049648.
2. ↑  Arthur William Knapp (1920). *Cocoa and chocolate: their history from plantation to consumer*. Chapman and Hall, ltd. p. 152.
3. ↑  Louisiana Sugar Planters' Association, Louisiana Sugar Chemists' Association, American Cane Growers' Association (1913). *The Louisiana planter and sugar manufacturer, Volume 51*. Louisiana Planter and Sugar Manufacturer Co. p. 69.`{{cite book}}`: תחזוקה - ציטוט: multiple names: authors list (link)
4. ↑  MD Ranken; RC Kill (1997). *Food Industries Manual*. Springer. p. 439. ISBN 9780751404043.
**משה צוריך (צור)** (נולד ב-29 ביוני 1943) הוא קצין צה"ל במיל' בדרגת אלוף-משנה, מעוטר צל"ש הרמטכ"ל. שירת בתפקידים בכירים באגף המודיעין.

ביוגרפיה
--------

צוריך התגייס לצה"ל ב-1962 ושירת בחיל המודיעין. הוא שימש ראש זירת סוריה במודיעין פיקוד הצפון. במלחמת יום הכיפורים שימש קצין מודיעין של חטיבה 188, חטיבת שריון שלחמה בגזרת רמת הגולן. הוא השתתף עם כוחות החטיבה בקרב על נפח ובמהלך שחיקת החטיבה סייע בארגון צוותים חדשים על טנקים כשירים. בעקבות השמדת החטיבה הצטרף ליחידה אחרת ונטל חלק בקרבות הבלימה וההבקעה ברמת הגולן. לאחר המלחמה נטל חלק בהקמה מחדש של חטיבה 188 ושיקומה. על פועלו במלחמה עוטר בצל"ש הרמטכ"ל. בהמשך שירותו הצבאי שימש ראש ענף מחקר בחטיבת המחקר, בתקופת מלחמת לבנון הראשונה שימש קצין המודיעין של פיקוד הצפון, לאחר מכן שירת כסגן ראש חטיבת המחקר ונספח לענייני מודיעין בארצות הברית. ב-1988 השתחרר משירות הקבע. 

לאחר שחרורו עסק בייעוץ ביטחוני. ב-1993 מונה למנכ"ל הלשכה לייזום וקידום עסקי בעיריית חיפה וב-1999 מונה למנכ"ל העמותה לתיירות ונופש חיפה. כמו כן משמש עוזר נשיא לשכת המסחר והתעשייה חיפה והצפון.
משה צוריך נשוי לנועה, ואב לשלושה וסבא לשישה.

קישורים חיצוניים
----------------

* משה צוריך, באתר הגבורה באתר הגבורה
* עדות רס"ן משה צוריך - קמ"ן חטיבה 188, באתר המרכז למלחמת יום הכיפורים

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"משה צוריך"**.
**תומאס ארדאי** (**Thomas Erdelyi**; ‏29 בינואר 1949 – 11 ביולי 2014), שנודע בשם הבמה **טומי ראמון** (**Tommy Ramone**), היה מוזיקאי ומפיק מוזיקלי יהודי-הונגרי-אמריקאי. נודע בעיקר כמתופף ומנהל של להקת הפאנק רוק "הראמונס", בשנים 1974 - 1978.

ביוגרפיה
--------

נולד בשם **ארדאי טמאש** (Erdélyi Tamás) בבודפשט, הונגריה. הוריו היו יהודים ששרדו את השואה לאחר שהוסתרו על ידי שכניהם. בגיל 5 עברה המשפחה לארצות הברית, והוא גדל בקווינס, ניו יורק. בשנות ה-60 חבר לג'ון קאמינגס (כונה בהמשך ג'וני ראמון), והם ניגנו יחד בלהקה במהלך בית הספר התיכון. ב-1970 עבד כעוזר בהפקת אלבומו של ג'ימי הנדריקס, "Band of Gypsys".

ב-1974 יסד את להקת הראמונס יחד עם ג'וני ראמון, ג'ואי ראמון ודי די ראמון, ושימש כמתופף. הוא פעל בה עד 1978, ושימש גם כמפיק-שותף של שלושת אלבומיה הראשונים ואלבום ההופעה שלה. ב-1984 חזר והפיק את אלבומה השמיני. ב-2004 הצטרף להופעה עם חבריה החדשים של הלהקה, במופע "הראמונס מכים את הסרטן", בעקבות מחלתם ומותם של חלק ממייסדי הלהקה.

לאורך שנות ה-80 הפיק אלבומים של מוזיקאים שונים, בהם "The Replacements", ו-"Redd Kross". בשנות ה-2000 הקים צמד בשם "Uncle Monk" עם הגיטריסטית קלאודיה טיינן; הם הוציאו אלבום אחד, ב-2006.

ראמון מת ב-2014 בגיל 65, בהוספיס בניו יורק בו קיבל טיפולים למחלת הסרטן בה חלה.

קישורים חיצוניים
----------------

ויקישיתוף מדיה וקבצים בנושא **טומי ראמון** בוויקישיתוף
* 

* אתר האינטרנט הרשמי של טומי ראמון

* טומי ראמון, במסד הנתונים הקולנועיים IMDb (באנגלית)

* טומי ראמון, באתר AllMusic (באנגלית)

* טומי ראמון, באתר MusicBrainz (באנגלית)

* טומי ראמון, באתר Discogs (באנגלית)

* טומי ראמון, באתר Songkick (באנגלית)

* טומי ראמון, באתר SecondHandSongs

* טומי ראמון, באתר DNCI
* טומי ראמון מלהקת "הראמונס" הלך לעולמו, באתר ynet, 12 ביולי 2014
* טומי ראמון, באתר "Find a Grave" (באנגלית)

הערות שוליים
------------

1. ↑  אתר להקת Uncle Monk

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 7743 5142
* LCCN: no2010136399
* MusicBrainz: 859bf1bb-0470-4869-aa97-a2f1c0fee62c
* NKC: xx0114802
* SUDOC: 080296068
* VIAF: 120125210
* WorldCat: lccn-no2010136399

 |
**דיוויין אשטין צ'רלטון** (באנגלית: **Devynne Ashtyn Charlton**; נולדה ב-26 בנובמבר 1995) היא אתלטית מאיי בהאמה, אלופת עולם באולם (גלאזגו 2024) ושיאנית עולם (2024) בריצת 60 מטר משוכות. סגנית אלופת חבר העמים הבריטי (ברמינגהאם 2022) בריצת 100 מטר משוכות.

ביוגרפיה
--------

צ'רלטון נולדה וגדלה בנסאו שבאיי בהאמה.

### 2015

באליפות העולם שנערכה באוגוסט בבייג'ינג שברפובליקה העממית של סין סיימה במקום 27 בריצת 100 מטר משוכות בתוצאה של 13.16 שניות.

### 2017

באליפות העולם שנערכה באוגוסט בלונדון שבממלכה המאוחדת סיימה במקום 13 בריצת 100 מטר משוכות בתוצאה של 12.95 שניות.

### 2018

באליפות העולם באולם שנערכה במרץ בברמינגהאם שבממלכה המאוחדת סיימה במקום שמיני בריצת 60 מטר משוכות בתוצאה של 8.18 שניות. בשלב חצי הגמר קבעה שיא איי בהאמה חדש של 7.89 שניות.

### 2021

באולימפיאדת טוקיו שנערכה ביולי-אוגוסט סיימה במקום שישי בריצת 100 מטר משוכות בתוצאה של 12.74 שניות.

### 2022

#### סגנית אלופת עולם באולם

באליפות העולם באולם שנערכה במרץ בבלגרד שבסרביה זכתה במדליית כסף בריצת 60 מטר משוכות בתוצאה של 7.81 שניות, אחרי סירנה סמבה-מאיילה מצרפת (7.78 שניות) ולפני גבי קנינגהם מארצות הברית (7.87 שניות). תוצאה זו השתוותה לשיא איי בהאמה אותו קבעה בשלב חצי הגמר.

באליפות העולם שנערכה ביולי ביוג'ין שבאורגון, ארצות הברית, סיימה במקום שביעי בריצת 100 מטר משוכות בתוצאה של 12.53 שניות. בשלב חצי הגמר קבעה שיא איי בהאמה חדש של 12.46 שניות.

#### סגנית אלופת חבר העמים הבריטי

במשחקי חבר העמים הבריטי שנערכו באוגוסט בברמינגהאם זכתה במדליית כסף בריצת 100 מטר משוכות בתוצאה של 12.58 שניות.

### 2023

באליפות העולם שנערכה באוגוסט בבודפשט שבהונגריה סיימה במקום רביעי בריצת 100 מטר משוכות בתוצאה של 12.52 שניות. בשלב המוקדמות קבעה שיא איי בהאמה חדש של 12.44 שניות.

### 2024

בתחרות שנערכה בפברואר בארצות הברית קבעה שיא עולם חדש של 7.67 שניות בריצת 60 מטר משוכות.

#### אלופת עולם באולם

באליפות העולם באולם שנערכה במרץ בגלאזגו שבהממלכה המאוחדת זכתה במדליית זהב בריצת 60 מטר משוכות בשיא עולם חדש של 7.65 שניות, לפני סירנה סמבה-מאיילה (7.74 שניות) ופיה סקז'ישובסקה מפולין (7.79 שניות).

שיאים אישיים
------------

### אצטדיון

* ריצת 100 מטר משוכות: 12.44 שניות (2023), שיא איי בהאמה

### אולם

* ריצת 60 מטר משוכות: 7.65 שניות (2024), **שיא עולם**

קישורים חיצוניים
----------------

ויקישיתוף מדיה וקבצים בנושא **דיוויין צ'רלטון** בוויקישיתוף
* דיוויין צ'רלטון, ברשת החברתית אינסטגרם
* דיוויין צ'רלטון, באתר olympedia.org
* דיוויין צ'רלטון, באתר התאחדות האתלטיקה הבין-לאומית
"**השמלה הסגולה**" הוא שיר מאת המשורר והפזמונאי חיים חפר, שהולחן על ידי סשה ארגוב.

כתיבת השיר
----------

השיר מבוסס על שיר של להקת "בצל ירוק" בשנת 1959, עם הסולנים אילנה רובינא ושמעון ישראלי. השיר המקורי נכלל בתוכנית "ושלוש נקודות", שבוימה על ידי אורי זוהר וכללה שירים מעולם הכלא. בגרסה זו נקרא השיר "**כשאנחנו נצא ביחד**", מילותיו היו שונות מאלה המוכרות כיום, ומשמעותו לא הייתה פגישה רומנטית, אלא יציאה מהכלא. צבע השמלה בשיר היה צהוב.

בשנת 1963, כשכתב חפר שירים לתוכניתה השנייה של להקת התרנגולים, ביקשה הבמאית נעמי פולני לשנות את מילות השיר, ובין השאר להחליף את צבע השמלה מצהוב לסגול. השיר יועד לקטגוריית "שירי אהבה" בתוכנית, ולטענתה של פולני הצבע הצהוב לא הלם את נושאו.

השיר היה לאחד מלהיטיה הגדולים של הלהקה ולאחד מהשירים המזוהים ביותר עם יצירתם המשותפת של חפר וארגוב. עוד ביצעו את השיר מתי כספי, ליאור ייני, ההרכב חלב ודבש ונורית גלרון.

מילות השיר
----------

בבית הראשון הדובר בשיר מתאר את הציפייה לקראת פגישתו עם אהובתו:

"הבוקר יבוא, הבוקר יבוא
  

אנחנו לא נישן את כל הלילה לפניו"

בפזמון מתוארת הפגישה הצפויה:

"את תלבשי את השמלה הסגולה
  

ושוב עינייך מוצפות באור כהה
  

את תשלחי חיוך אל כל עובר ושב
  

וסיגלית פתאום תפרח בשערך"

בבית השני מתאר הדובר את החזרה הצפויה מהפגישה המשותפת. הפזמון המופיע אחריו שונה מעט מהפזמון הראשון, ומנוסח בלשון שאלה: "איך תלבשי את השמלה הסגולה (...) כאשר לא נצא ביחד?".

קישורים חיצוניים
----------------

* מידע על היצירה "השמלה הסגולה" באתר מיוזיק בריינז
* "השמלה הסגולה" באתר בית לזמר העברי
* מילות השיר "השמלה הסגולה" באתר שירונט
* ציפורי לילה מתגעגעות עם שייקה לוי, גלי צה"ל, 4 ביולי 2010
* השיר המקורי -  כשאנחנו נצא ביחד, בביצוע בצל ירוק, סרטון באתר יוטיוב

הערות שוליים
------------

1. ↑  השמלה הסגולה (כשאנחנו נצא ביחד), אתר ארגוב, הספרייה הלאומית
2. ↑  בתוכנית ציפורי לילה מתגעגעות - תוכנית מחווה לתרנגולים(הקישור אינו פעיל) ששודרה בגלי צה"ל ב-11 בספטמבר 2010, פולני הכחישה את הטענה שרצתה להחליף את צבע השיר כיוון שכבר היה בידה את "שיר הצהובים" בקטגוריית שירי צבעים.
**פיצ'פורק** (באנגלית: **Pitchfork**) הוא גוף חדשות אינטרנטי יומי המוקדש לביקורות וחדשות מוזיקה לצד ראיונות ותוכן נוסף מעולם המוזיקה. הוא מתרכז בעיקר במוזיקה עצמאית עם דגש על אינדי רוק, אך תחום הסיקור שלו מקיף שלל סגנונות מוזיקליים.

האתר, אשר נוסד ב-1995, מתרכז במוזיקה חדשה, אבל מסקר ומבקר גם הוצאות מחודשות של אלבומים ומהדורות מיוחדות. האתר מפרסם רשימות מיוחדות דוגמת "האלבומים הטובים ביותר משנות ה-70" או "השירים הטובים ביותר משנות ה-60", לצד רשימות שנתיות של הסינגלים והאלבומים הטובים ביותר של השנה, בכל שנה מאז 1999.

היסטוריה
--------

בסוף 1995, ריאן שריבר, אז בוגר תיכון טרי, יצר את פיצ'פורק במיניאפוליס שבמינסוטה, בהשפעת פאנזינים מקומיים ותחנת הרדיו של אוניברסיטת מינסוטה, KUOM. שרייבר, שהיה ללא ניסיון קודם בכתיבה, תכנן ליצור מסד נתונים אינטרנטי שמתעדכן באופן תדיר, בנושא מוזיקה עצמאית.

בהתחלה האתר נקרא "Turntable" ועודכן מדי חודש בראיונות ובביקורות. במאי 1996 האתר עבר להתעדכן באופן יומי ושמו שונה לפיצ'פורק, רפרנס לקעקוע של הדמות טוני מונטנה בסרט "פני צלקת".

בתחילת 1999, שרייבר העביר את פיצ'פורק ממיניאפוליס לשיקגו. באותה תקופה האתר כבר התפתח ועודכן מדי יום בלפחות 4 ביקורות אלבומם חדשים, לצד ראיונות, טורים, ופרויקטים מיוחדים. באותה תקופה האתר התחיל לצבור אהדה בעקבות סגנון הכתבה בו, שהיה נטול המוסכמות שאפיינו את העיתונות הכתובה, ובעקבות הסיקור הנרחב שלו סביב מוזיקת שוליים. באוקטובר של אותה שנה, התרחב האתר וכלל גם חדשות יומיות בנושא מוזיקה.

השפעה
-----

הדעות שמובעות בפיצ'פורק זכו למעמד תרבותי מיוחד בשנים האחרונות. מגופי מדיה מיינסטרימים נוהגים להתייחס לפיצ'פורק כברומטר של סצנת המוזיקה העצמאית, וציטוטים מביקורות חיוביות בו מובאים לעיתים תכופות בהודעות לעיתונות ועל עטיפות אלבומים.

מספר גופי תקשורת התייחסו לפיצ'פורק כגוף בעל תפקיד משמעותי ב"פריצתם" לתודעה של אומנים דוגמת ארקייד פייר, סופיאן סטיבנס, אינטרפול, Junior Boys, Cold War Kids ואומנים נוספים, אף על פי ששאלת כמות ההשפעה האמיתית של פיצ'פורק על הפופולריות של אומנים אלה ממשיכה להיות שנויה במחלוקת.

קישורים חיצוניים
----------------

ויקישיתוף מדיה וקבצים בנושא **פיצ'פורק** בוויקישיתוף
* 

* אתר האינטרנט הרשמי של פיצ'פורק (באנגלית)
* פיצ'פורק, ברשת החברתית פייסבוק

* פיצ'פורק, ברשת החברתית אקס (טוויטר)

* פיצ'פורק, ברשת החברתית אינסטגרם

* פיצ'פורק, ברשת החברתית טיקטוק

* פיצ'פורק, סרטונים בערוץ היוטיוב
* ניב הדס, עכבר העיר אונליין, רשימת החיסול של אתר המוסיקה פיצ'פורק, באתר הארץ, 26 באוגוסט 2009
* עינב שיף‏, "רק אל תגיד 'תאגיד'": ריאיון עם המו"ל של פיצ'פורק, באתר וואלה!‏, 17 ביולי 2010
* אתר למנויים בלבד בן שלו, מגזין "פיצ'פורק" עומד להיעלם. זו מכה מדכאת, אבל לא באמת כואבת, באתר הארץ, 31 בינואר 2024

הערות שוליים
------------

1. 1 2  Giving Indie Acts A Plug, or Pulling It, אפריל 2006, באתר וושינגטון פוסט

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: 6fe7199b-49c5-4d81-9daf-41ede0870a3f

 |
**ישי סוויסה** (נולד ב-5 באוקטובר 1992) הוא מפיק מוזיקלי, די.ג'יי, קלידן, מלחין וזמר ישראלי.

ביוגרפיה
--------

סוויסה הוא בנו של השחקן מאיר סויסה ושל רותי, בתה של הזמרת יפה ירקוני. אחיו הוא הראפר הישראלי מיכאל סוויסה. הוריו התגרשו בילדותו, ולאחר מכן אימו עברה עמו ועם שני אחיו לארצות הברית למספר שנים, לאחר מכן שבו לגור בתל אביב.

בשנת 2012 הוציא שתי גרסות כיסוי לשיריה של סבתו יפה ירקוני, "פרח בר" ו"כל היונים", בהפקתה של קורין אלאל. בשנת 2013, הוציא את סינגל הבכורה שלו, "גן עדן".

ב-2018 סוויסה השתתף בתוכנית גוט טאלנט ישראל בתור דמותו, זמר החתונות "בנאביסר".

ב-2019 הפיק מוזיקלית וניהל אומנותית את אלבומו של רביד פלוטניק, "ועכשיו לחלק האומנותי", מתוכו הסינגל "נתראה בגלגול הבא" שהפיק יחד עם יאיא כהן אהרונוב. האלבום זכה לשבחים רבים. עוד באותה השנה, הוציא את הסינגל "מה זה בכלל משנה", בו השתתפו רביד פלוטניק, אחיו מיכאל סוויסה, עדן דרסו וטל טירנגל.

ב-2020 הפיק מוזיקלית את סרטו של הקומיקאי תמיר בר, "עלייתו ונפילתו של שם טוב האבי", ושיחק בו בתור אבנר, שכנו של שם טוב האבי. מתוך הסרט השירים "סם הרדמה", בו השתתף, שהגיע למקום ה-12 במצעד הפזמונים העברי השנתי של כאן גימל והמקום השישי במצעד השנתי של מאקו ורדיו תל אביב, ו"האזרח הקטן", שהגיע למקום ה-13 במצעד השנתי של מאקו ורדיו תל אביב. סוויסה קיבל על הפקת הפסקול פרס אקו"ם להישג השנה לאלבום.

בספטמבר 2020, השתתף בפרויקט "צו השעה" יחד עם אחיו מיכאל סוויסה והקומיקאי רועי כפרי, וביצעו את השיר "אני אדם פשוט" של סבתו, הזמרת יפה ירקוני.

ביולי 2021 לקח חלק בתור המפיק המוזיקלי ב-Live Session של הלהקה עודד פז והקסדות המבוססת על שירים מהסדרה הפיג'מות והמשיך להופיע איתם על הבמות גם לאחר מכן. בספטמבר של שנה זו יצא אלבומו של רביד פלוטניק, "תוך כדי תנועה" אותו הפיק.

במאי 2023 יצא אלבומה של יסמין מועלם, "אין עולם", בהפקתו המוזיקלית. ב-20 באוגוסט הוציא יחד עם אחיו, מיכאל סוויסה את אלבומם המשותף, "מיטת קומותיים".

חיים אישיים
-----------

סוויסה במערכת יחסים עם שדרנית הרדיו שיר הדס מאיר.

מתגורר במרכז תל אביב.

דיסקוגרפיה
----------

### אלבומי אולפן

* 2023: מיטת קומותיים (ביחד עם מיכאל סוויסה)

### סינגלים

* 2019: "מה זה בכלל משנה" (בהשתתפות עדן דרסו, מיכאל סוויסה, רביד פלוטניק וטל טירנגל)
* 2023: "שיש" (ביחד עם מיכאל סוויסה)

קישורים חיצוניים
----------------

* מתן שרון, ‏סוויסה אייר, באתר ‏מאקו‏, 2 בדצמבר 2021

הערות שוליים
------------

1. ↑  אסף נבו, ‏ישי סוויסה בשירים של סבתו יפה ירקוני, באתר ‏מאקו‏, 17 ביוני 2012
2. ↑  בכורה: ישי סוויסה בקליפ "גן עדן", באתר ‏מאקו‏, 27 במאי 2013
3. ↑  סינגל לבן של מאיר סוויסה, באתר ‏מאקו‏, 28 במאי 2013
4. ↑  הרכב החתונות שיעשה לכם הכי שמח: קבלו את בנאביסר, באתר רשת 13
5. ↑  גדי סולומון, מסרים וגרוב: "שם טוב האבי" מצחיקה בטירוף, באתר ישראל היום, 5 ביולי 2020
6. ↑  שיר השנה תש"פ: "מיליון דולר" של נועה קירל, באתר ‏מאקו‏, 17 בספטמבר 2020
7. ↑  רן בוקר, פרסי אקו"ם: חנן בן ארי "מחבר השנה" עם השיר המושמע ביותר; מפעל חיים למירית שם אור ואתי אנקרי, באתר ynet, 20 ביולי 2021
8. ↑  אתר למנויים בלבד בן שלו, לראפרים יש פה גדול ורלוונטי, והם מוכיחים זאת גם ב"צו השעה", באתר הארץ, 12 בספטמבר 2020
9. ↑  אסף נבו, סוויסה, הדור הבא, באתר ישראל היום, 8 במרץ 2018

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007413184805171

 |
**Nahir** הוא סרט ארגנטינאי שעתיד לצאת מז'אנר הדרמה-בדיוני משנת 2024, בבימויו של הרנן גרשוני בהשתתפות ולנטינה זנרה, מוניקה אנטונופולוס, סזאר בודון, נאצ'ו גאדנו וסיימון המפ. הסרט מבוסס על המקרה של נהיר גלארזה, הנערה בת ה-19 שנידונה למאסר עולם בגין פשע החבר שלה

הפקה
----

הפרויקט הושק בשנת 2020 אך נאלץ להידחות עקב מגיפת COVID-19. בשנת 2021, הוא תואם ליצור מיני סדרה שתשוחרר ב-HBO MAX במרץ 2022, אך הפרויקט בוטל, מה שהוביל לפיתוח הסרט. הרנן גרשוני החל לצלם את נהיר בשנת 2023 בחודשים יוני ויולי. בזמן שהסרט צולם, שותף טיזר של כ-58 שניות דרך חשבון האינסטגרם הרשמי של אמזון פריים, והציג את השחקנית שתגלם את נהיר. גלרזה, זה היה ולנטינה זנרה משחקת את נהיר. הצילומים התרחשו בבואנוס איירס - הבירה הפדרלית, אולם הצוות נאלץ ליצור תפאורות כדי לשחזר את המקומות שבהם התרחשו האירועים האמיתיים, מכיוון שלא ניתן היה לצלם את הסרט ב-Gualeguaychú (העיר שבה התרחשו האירועים) מכיוון שהיה זעם עז על חלקם של השכנים בפרויקט שהתבצע, רואים בו "חוסר כבוד". הצילומים הסתיימו ביולי2023 בשעה 3:00 לפנות בוקר (-UTC). בינואר 2024 הוצגה הכרזה הרשמית של הסרט דרך הרשתות והתקשורת.

מחלוקות
-------

משתמשים התווכחו על הסרט ועל האירוע האמיתי שהעניק לו השראה. במונחים כלליים, עם יותר מ-1,600 תגובות, ההחלטה המסוכנת של השחקנית ולנטינה זנרה בקבלת תפקיד הצעירה מאנטר ריוס הודגשה בפוסטים שונים, בעוד שאחרות התמקדובכל הפשעים שביצעו גברים ושלא בוצעו. החוצה ספרות. הפרויקט מצא סירוב עז להירשם בגואלגואיצ'ו בדיוק בגלל הדחייה שנגרמה בקרב תושביו על ידי הפשע הנורא של פסטוריצו, שמת לאחר שנורה פעמיים בידיו של גלארזה.

.הקרנת בכור
-----------

הסרט יוקרן בבכורה בבתי הקולנוע בארגנטינה בסוף מרץ 2024 ויגיע לכל הפלטפורמות ברחבי העולם יומיים לאחר הבכורה הרשמית.

.ללהק
-----

* ולנטינה זנרה בתפקיד נהיר גלארזה, סטודנטית שנה ראשונה למשפטים באוניברסיטת קונספסיון דל אורוגוואי, שהורשעה ברצח בן זוגה, פרננדו פסטוריצו, והפכה לאישה הצעירה ביותר שנידונה למאסר עולם בארגנטינה. - סיימון המפה בתפקיד פרננדו פסטוריצו, החבר של נהיר שנרצח בשעות המוקדמות של ה-29 בדצמבר 2017 על ידי ירי פעמיים בנשק חם.
* César Bordón בתפקיד מרסלו גלארזה, קצין משטרה מחוז ואביו של נהיר.
* מוניקה אנטונופולוס בתפקיד ימינה קרוה, אמו של נהיר.
* מוניקה אנטונופולוס בתפקיד ימינה קרוה, אמו של נהיר.

.הפניות
-------

1. ↑  Así lucirá el personaje de Nahir Galarza en la película que filmaron basados en su historia, Todo Noticias, ‏2023-07-05 (בספרדית)
2. 1 2  Por Milagros Monti, Comenzó el rodaje de la película de Nahir Galarza: la historia de Valentina Zenere, la actriz que la interpretará, infobae, ‏2023-07-05 (ב־European Spanish)
3. ↑  *¿Por qué la película de Nahir Galarza no se grabó en Gualeguaychú? Visita al lugar de los hechos*, נבדק ב-2024-03-03
4. ↑  Una actriz de Elite interpretará a Nahir Galarza en la película del crimen de Fernando Pastorizzo, www.minutouno.com, ‏2023-04-05
**אינטואיט דום** (באנגלית: **Intuit Dome**) הוא אולם ספורט הנמצא בבנייה באינגלווד, קליפורניה. האולם צפוי להכיל 18,000 מקומות ולשמש כאולם הביתי של קבוצת הכדורסל לוס אנג'לס קליפרס מליגת ה-NBA החל משנת 2024. הקמתו של האולם לוותה במאבק משפטי מול בעלי אולם "הפורום" הנמצא בסמוך.

המתקנים באולם
-------------

האולם בן 18,000 המושבים תוכנן על ידי חברת AECOM. בנוסף לאולם הכדורסל המקום יכלול גם מתקן אימון, מרפאת רפואת ספורט, משרדים, שטחי קמעונאות ורחבה חיצונית גדולה עם מגרשי כדורסל חיצוניים שיהיו פתוחים לקהל. מתקן האימון יתפרש על שטח של 7,900 מ"ר ואזור המרפאה על פני 2,300 מ"ר. 3,700 מ"ר נוספים מיועדים לקמעונאות ו-24,000 מ"ר יוקדשו למגרש החיצוני.

המאבק מול "הפורום"
------------------

התוכנית להקמת האולם החדש עוררה חשש בקרב בעלי "הפורום". באולם החדש ניתן לקיים אירועים והופעות, דבר שיכול להוביל לתחרות ולפגיעה בפעילות האולם הוותיק. חברת מדיסון סקוור גארדן, הבעלים של "הפורום" הגיעה מספר תביעות משפטיות במטרה למנוע את הקמת האולם. בדצמבר 2018 הגישה קבוצת לוס אנג'לס קליפרס תביעה נגדית נגד חברת מדיסון סקוור גארדן בטענה שניסו למנוע תחרות מול הפורום.

בדצמבר 2019 אישרה מועצת משאבי האוויר בקליפורניה (CARB) את הקמת האולם, לאחר שהעריכה את ההשפעה הסביבתית של הבנייה.

במרץ 2020 הודיע סטיב באלמר, הבעלים של קבוצת הקליפרס, על כוונתו לרכוש את הפורום תמורת 400 מיליון דולר, ובכך סיים את התביעה. בהתאם להסכם, הפורום ימשיך לארח קונצרטים, ולכל עובדי המקום שהחזיקו בעבודות בחברת מדיסון סקוור גארדן הוצעו משרות על ידי באלמר. האולם החדש שייבנה ישמש כביתה של הקליפרס, כמתוכנן.

בניית האולם
-----------

ביולי 2019 הוצגה הדמיה של האולם המתוכנן. ב-17 בספטמבר 2021 חתמה חברת התוכנה האמריקאית אינטואיט על חוזה ל-23 שנים, במהלכן יקרא האולם "אינטואיט דום", על שם החברה. באותו היום החלו עבודות הבנייה באתר.

החוזה נחתם ל-23 בין הקליפרס לאינטואיט והם ישלמו 500 מיליון דולר, עלות הבנייה של האולם מוערכת ב-1.2 מיליארד דולר.

קישורים חיצוניים
----------------

* אתר האינטרנט הרשמי של אינטואיט דום

הערות שוליים
------------

1. ↑  New details of Clippers' proposed Inglewood arena complex revealed, Los Angeles Times, 20 February 2018
2. ↑  Clippers take first steps to Inglewood arena while keeping options open, Los Angeles Dailynews, 14 September 2017
3. ↑  Clippers unveil renderings of proposed arena, ESPN, 26 ביולי 2019
4. ↑  Inglewood arena row: LA Clippers launch MSG countersuit, sportspromedia.com, 12 December 2018
5. ↑  Los Angeles Clippers Owner Steve Ballmer Closes Deal To Buy The Forum From MSG – Update, Deadline.com, 4 May 2020
6. ↑ . "L.A. Clippers Partner With Intuit And Plan High-Tech Intuit Dome, Forbes, 17 September 2021
7. ↑  בית משלהם: הקליפרס יעברו לאולם חדש, באתר ערוץ הספורט, 17 בספטמבר 2021
**אוויה S-199 "סכין"**, הוא דגם צ'כי של מטוס הקרב הגרמני מסרשמיט Bf 109.

בתקופת מלחמת העולם השנייה כפתה גרמניה הנאצית על צ'כוסלובקיה הכבושה לייצר עבורה ציוד מלחמתי ומטוסים. המטוס נבנה על ידי החברה הצ'כית "אוויה" שהייתה חלק מתאגיד הענק "סקודה וורקס". לאחר המלחמה המשיכו הצ'כים לייצר את המטוס, אולם עקב מחסור במנועים המקוריים והמדחפים המקוריים הם נאלצו להתאים לגוף של מסרשמיט Bf 109G מנוע ומדחף - מנוע יונקרס Junkers Jumo 211 (מנוע של יונקרס Ju 87 "שטוּקה") במקום מנוע דיימלר-בנץ DB 601 ומדחף של מפציץ היינקל He 111 במקום המקורי. ההתאמות לא היו מוצלחות, והמטוס היה בעייתי, וביצועיו היו נחותים בהרבה מאלה של המסרשמיט המקורי. בעת המראה ונחיתה הייתה למטוס נטייה לפתח סבסוב שמאלה שגרמה לתאונות רבות. בנוסף, נוצר פגם בסינכרון המדחף לירי המקלעים שמאחוריו ומדחפים נפגעו ואף נגרמו התרסקויות.

צילום מדרכונו המנדטורי של הטייס יצחק הננסון שאיתו נסע להביא את ה-אוויה S-199 ארצה.

שירות בחיל האוויר הישראלי
-------------------------

מדינת ישראל רכשה 25 מטוסים מסוג זה מיד עם הקמתה בשנת 1948. המטוסים הראשונים הוטסו לישראל במבצע בלק במטוסי תובלה כשהם מפורקים, והורכבו בישראל על ידי טכנאים צ'כים. המטוסים שירתו בטייסת 101 ("טייסת הקרב הראשונה") בתקופת מלחמת העצמאות.
במהלך מלחמה זו המריאו למשימות רבות, כמו תקיפת מטרות קרקע, שדות, הגנה על שמי הארץ ופטרולים.

המבצע הראשון ולמעשה הטיסה המבצעית הראשונה של טייסת 101, טייסת מטוסי הקרב הראשונה של חיל האוויר הישראלי, היה ב-29 במאי 1948, כאשר ארבעה מטוסי אוויה S-199 תקפו את הטור המצרי באזור אסדוד. למחרת הותקף גם הטור של הצבא העיראקי, שניסה לתקוף באזור השרון. בשירות חיל האוויר נרשמו למטוס חמש הפלות: זוג מטוסי DC-3 דקוטה של חיל האוויר המצרי שהופלו על ידי מודי אלון, מפקד הטייסת, מול עיניהם של תושבי תל אביב, ועליהן זכה מודי בתואר: "גיבור תל אביב". בנוסף הופלו גם ספיטפייר מצרי, הרוורד סורי ורפיד ירדני.

מטוס אוויה S-199 במוזיאון חיל האוויר
------------------------------------

אוויה S-199 במוזיאון חיל האוויר
מספרו המקורי של המטוס המוצב במוזיאון חיל האוויר אינו ידוע. הוא עבר בין בסיסים שונים ולבסוף הוצב על כן מול מפקדת טייסת 101 בבסיס חצור. ב-1988 הועבר המטוס למוזיאון חיל האוויר בחצרים ושופץ במפעל "סאיקלון" בכרמיאל במשך זמן רב. במהלך השיפוץ התגלה חוסר בכמה חלקים מרכזיים, בהם כני הנסע של המטוס, ולהם לא נמצא תחליף מקורי, ולכן הותקנו במטוס כני נסע ראשיים של מטוס קל מסוג "דרור" (דורנייר Do-27A).
מיום הגיעו למוזיאון נצבע המטוס פעמיים. כיוון שהוא היה מטוס הקרב האמיתי הראשון בחיל האוויר, הוא מוצג בראש שורת מטוסי מלחמת העצמאות, והסיור במוזיאון מתחיל בו.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **מסרשמיט Bf 109** |

* האוויה S-199, באתר חיל האוויר הישראלי
* מסרשמיט, **בטאון חיל האוויר** 63, נובמבר-דצמבר 1963, עמ' 11-8, באתר הספרייה הדיגיטלית להיסטוריה ומורשת חיל האויר
* אבינעם מיסניקוב, ‏אוויה S-199 "סכין"- תיאור טכני, באתר "מרקיע שחקים"
* דני עוזיאל, ‏פרד או סכין? כיצד הפך האוויה S-199 למטוס הקרב הגרוע ביותר ששירת בח"א, באתר "מרקיע שחקים"
* זיוון קרישר, **עד הספיט האחרון**, מטוסי הקרב של חיל האוויר במלחמת העצמאות
* ניצן סדן, סכין חלוד: סיפורו של מטוס הקרב הראשון של מדינת ישראל, באתר כלכליסט, 9 במאי 2019

הערות שוליים
------------

1. ↑  Avia Akciová Společnost Pro Průmysl Letecký Škoda

|  |  |
| --- | --- |
| בקרת זהויות עריכת הנתון בוויקינתונים | 
* NKC: ph180755

 |
**לאונרדו פאברי** (באיטלקית: **Leonardo Fabbri**; נולד ב-15 באפריל 1997) הוא אתלט איטלקי, סגן אלוף העולם (בודפשט 2023) בהדיפת כדור ברזל.

ביוגרפיה
--------

### 2018

באליפות אירופה שנערכה באוגוסט בברלין שבגרמניה סיים פאברי במקום 29 בהדיפת כדור ברזל בתוצאה של 18.04 מטר.

### 2019

באליפות העולם שנערכה באוקטובר בדוחה שבקטר סיים פאברי במקום 13 בהדיפת כדור ברזל בתוצאה של 20.75 מטר.

### 2021

באולימפיאדת טוקיו שנערכה באוגוסט בטוקיו שביפן סיים פאברי במקום 14 בהדיפת כדור ברזל בתוצאה של 20.80 מטר.

### 2022

באליפות העולם שנערכה ביולי ביוג'ין שבאורגון, ארצות הברית סיים פאברי במקום 22 בהדיפת כדור ברזל בתוצאה של 19.73 מטר.

באליפות אירופה שנערכה באוגוסט במינכן שבגרמניה סיים פאברי במקום השביעי בהדיפת כדור ברזל בתוצאה של 20.72 מטר.

### 2023

באליפות אירופה באולם שנערכה במרץ באיסטנבול שבטורקיה סיים פאברי במקום השמיני והאחרון בגמר, לאחר שלא הצליח לרשום זריקה חוקית.

#### סגן אלוף העולם

באליפות העולם שנערכה באוגוסט בבודפשט שבהונגריה זכה פאברי במדליית כסף בהדיפת כדור ברזל בשיא אישי חדש של 22.34 מטר, אחרי ראיין קראוזר (23.51 מטר) ולפני ג'ו קובץ' (22.12 מטר), שניהם מארצות הברית.

שיאים אישיים
------------

### אצטדיון

* הדיפת כדור ברזל: 22.34 מטר (2023)

### אולם

* הדיפת כדור ברזל: 21.60 מטר (2023)

קישורים חיצוניים
----------------

ויקישיתוף מדיה וקבצים בנושא **לאונרדו פאברי** בוויקישיתוף
* 

* לאונרדו פאברי, באתר olympedia.org

* לאונרדו פאברי, באתר התאחדות האתלטיקה הבין-לאומית

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 14567432

 |
**מגילת סן מיקלה** (באנגלית: **The Story of San Michele**) הוא ספר זכרונות ופנטזיה של הרופא השוודי אכסל מונתה. הוא יצא לאור לראשונה באנגלית בשנת 1929, זכה לפרסום ותפוצה עולמיים ותורגם לעשרות שפות.
הספר אינו אוטוביוגרפיה אלא קטעי זיכרונות מעבודתו כרופא ומחייו ב"ווילה סן מיקלה" שבנה בעיירה אנאקפרי שבקאפרי, המעורבים עם קטעים בדויים ואפילו פנטסטיים.

עלילה
-----

מונתה הגיע לראשונה לקאפרי בהיותו בן 18, עלה במדרגות לאנקאפרי, נפגש עם התושבים וביקר בקפלה ההרוסה "סן מיקלה" שנבנתה על הריסות חווילתו של טיבריוס. כבר אז בשלה בליבו ההחלטה שלאחר שיגמור את לימודי הרפואה, ירכוש את המקום ויבנה שם את ביתו. הוא סיים את לימודי הרפואה בפריז ובחדרו ברובע הלטיני הייתה תלויה תמונה של קאפרי, משאת חייו.

מונתה מתאר את עבודתו כרופא בפריז. הוא נמנע כמה שיכול, לתת תרופות. הוא הגיע למסקנה שרוב תלונות החולים, בעיקר מחוג האצולה, הן על רקע פסיכוסומטי והם היו זקוקים ל"אבחנה" כדי שיירגעו. האבחנות היו אז ברפואה אופנה חולפת פעם-"אפנדיציטיס" ופעם "קוליטיס". הוא מתאר גם את פגישותיו עם הסופר גי דה מופאסאן.

הקליניקה של מונתה התמלאה בחולים עשירים, אבל הוא ביקר גם בשכונות העניים וטיפל בהם ללא תשלום.

מונתה חש למקומות אסון למרות הסיכון. כאשר היה בטיול בלפלנד נודע לו על מחלת כולרה קשה בנאפולי עם אלף חללים ביום. הוא מתאר את הגוססים בבתים כשהעכברים מצטופפים סביבם ומתחילים לאכול אותם. הוא חש גם לעיר מסינה בסיציליה שנחרבה ברעש אדמה וצונאמי ונאלץ לישון עם רוצחים.

מונתה מתאר בספר את ניסיונו עם לואי פסטר בטיפול בחולי כלבת ואת עבודתו עם ז'אן-מרטן שארקו בבית החולים סלפטרייר שטיפל בחולות היסטריה נשית בהיפנוזה. מונתה חלק על שארקו וטען שחלק מה"חולות" אינן חולות אלא ניצבות במופע של שרקו. כאשר ניסה להבריח "חולה" כזאת מבית החולים הוא נתפס וסולק על ידי שארקו.

לבסוף עבר מונתה לרומא בה פתח קליניקה מוצלחת. בגלל שיטותיו הפסיכולוגיות התחבב על החוגים העשירים וצבר ממון שאיפשר לו לבנות את "וילה סן מיקלה" שם בילה שנים רבות ביחד עם האנשים הפשוטים של אנקאפרי. בספר אין כל התייחסות של מונתה למשפחתו.

מונתה היה חובב בעלי חיים נלהב, אך עם זאת תמך בניסויים בבעלי חיים, בשל תרומתם לקידום הרפואה. בקאפרי קנה את "הר ברברוסה" והפך אותו למקום מקלט לציפורים. הוא מביע בספר את תמיכתו בהמתת חסד לחולים סופניים סובלים.

### מהדורות בעברית

הספר תורגם לראשונה לעברית ב-1935 על ידי יצחק ליב ברוך ויצא לאור בהוצאת אמנות.

ב-1973 יצא הספר לאור בהוצאת עם עובד. המתרגם אמציה פורת השתדל לשמור במידת האפשר על צביונו של התרגום הישן למשל - המילה **מערופיה** (ציבור לקוחות - קליינטורה).

ראו גם
------

* אכסל מונתה

קישורים חיצוניים
----------------

* מגילת סן-מיקלה, באתר סימניה
* אהוד בן עזר, "מגילת סן מיקלה" לאכסל מונתה, באתר פרויקט בן-יהודה, 6 ביוני 1975

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987009960224305171

 |